सिवानी

सिवानी (Siwani) भारत के हरियाणा राज्य के भिवानी ज़िले में स्थित एक नगर व नगरपालिका है जोकि भिवानी से ५८ किलोमीटर की दूरी पर स्थित है।"General Knowledge Haryana: Geography, History, Culture, Polity and Economy of Haryana," Team ARSu, 2018"Haryana: Past and Present ," Suresh K Sharma, Mittal Publications, 2006, ISBN 9788183240468"Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859 यह सिवानी उप मण्डल एवं तहसील का प्रशासनिक मुख्यालय भी है।

 जनसांख्यिकी 
भारत की जनगणना २०११ के अनुसार सिवानी की जनसँख्या १९,१४३ है। पुरुष ५३ प्रतिशत जनसँख्या का गठन करते है, वहीँ महिलायें ४७ प्रतिशत जनसंख्या का गठन करतीं है। सिवानी का औसत साक्षरता दर ६४ प्रतिशत है, जो की राष्ट्रीय औसत साक्षरता दर (७४.०८ प्रतिशत) के मुकाबले कम है। पुरुष साक्षरता दर ७१ प्रतिशत है एवं महिला साक्षरता दर ५५ प्रतिशत है। १४ प्रतिशत जनसँख्या की आयु ६ वर्ष से कम है।

 प्रशासन 
भिवानी ज़िले के सिवानी उपमंडल एवं तहसील के मुख्यालय सिवानी में स्थित हैं। सिवानी नगरपालिका की स्थापना १८ अक्टूबर २००१ को हुई थी। सिवानी नगरपालिका में १६ वार्ड है एवं नगरपालिका का प्रमुख चेयरमैन होता है। 4 फरवरी 2025 को राज्य निर्वाचन आयोग, हरियाणा द्वारा सिवानी नगरपालिका समेत राज्य के अनेक नगरपालिका एवं नगर परिषद के सामान्य चुनाव की घोषणा की गई। 2 मार्च 2025 को निर्वाचन हुआ एवं 12 मार्च को परिणाम घोषित किये गए। पूरे राज्य में सिवानी में सबसे अधिक मतदान हुआ जिसमें 85.9% मतधारकों ने मतदान किया।

सिवानी एवं आसपास के क्षेत्र, जिनमें  और बड़वा भी शामिल है, में कानून और व्यवस्था बनाए रखने के लिए सिवानी में हरियाणा पुलिस का थाना है। सिवानी न्यायालय में एक सिविल जज सीनियर डिवीजन और एक मुख्य न्यायिक मजिस्ट्रेट हैं।

सिवानी लोहारू विधानसभा निर्वाचन क्षेत्र का हिस्सा है और हरियाणा विधानसभा में सिवानी का प्रतिनिधित्व इसी निर्वाचन क्षेत्र के माध्यम से होता है। इसी प्रकार लोकसभा के लिए, सिवानी भिवानी-महेंद्रगढ़ लोकसभा निर्वाचन क्षेत्र का हिस्सा है और इसी के माध्यम से भारतीय संसद के निचले सदन में सिवानी का प्रतिनिधित्व होता है।

 उद्योग और व्यापार 
सिवानी अपनी कृषि मंडी के लिए भिवानी जिले में प्रसिद्ध है। सिवानी में कई सारे ग्वार गम एवं दाल चक्की के उद्योग है।

 यातायात और परिवहन 

 सड़क 
सिवानी राष्ट्रीय राजमार्ग ५२ पर स्थित है जोकि सिवानी को हिसार एवं जयपुर से जोड़ता है। सिवानी राष्ट्रीय राजमार्ग ९, जोकि हिसार से गुज़रता है, के माध्यम से राष्ट्रीय राजधानी नई दिल्ली से अच्छी तरह जुड़ा हुआ है। भारतीय राष्ट्रीय राजमार्ग नेटवर्क के द्वारा सिवानी भारत के सभी बड़े शहरों से जुड़ा हुआ है। राजकीय राजमार्ग १९ एवं एम.डी.आर १०९ भी सिवानी से गुज़रते है।

बस एक प्रमुख परिवहन माध्यम है और इसकी सेवाएं हरियाणा राज्य परिवहन, राजस्थान पथ परिवहन निगम और अन्य निजी ऑपरेटरों द्वारा प्रदान की जाती हैं। सिवानी में एक सरकारी बस अड्डा है। आमतौर पर लंबा सफ़र तय करने वाली बसें सिवानी में ठहरती हैं। स्थानीय बसें हिसार और राजगढ़ के लिए साधन प्रदान करती हैं।

 रेल 
सिवानी में एक रेलवे स्टेशन है जोकि भारतीय रेल के उत्तर पश्चिम रेलवे क्षेत्र के बीकानेर मंडल के अंतरगत आता है। सिवानी रेलवे स्टेशन पर अनेक ट्रेनें ठहरती हैं जिनमें से कुछ लंबे सफर तय करती है। हिसार जंक्शन और सादुलपुर जंक्शन  निकटतम जंक्शन हैं।

 शिक्षा 

 प्राथमिक शिक्षा 
सिवानी में ४ राजकीय प्राथमिक विद्यालय हैं, जिनमे से ३ हरियाणा सरकार के लर्निंग एन्हांसमेंट प्रोग्राम (LEP) पहल से संबंधित हैं। इनमें से एक विद्यालय कन्या विद्यालय है। राजकीय विद्यालय के अलावा सिवानी में अनेक निजी विद्यालय हैं जो प्राथमिक शिक्षा प्रदान करते हैं।

 इन्हें भी देखें 
 भिवानी ज़िला

 सन्दर्भ 

श्रेणी:हरियाणा के शहर
श्रेणी:भिवानी ज़िला
श्रेणी:भिवानी ज़िले के नगर